|  |
| --- |
| Richie Sambora |
|  |
| Biografija |
| Pilnas vardas | Richard Stephen Sambora |
| Gimė | 1959 m. liepos 11 d. (63 metai)Perth Amboy, Naujasis Džersis,  JAV |
| Žanrai | Hard rock, glam metal, heavy metal |
| Veikla | muzikantas, dainų autorius |
| Instrumentai | gitara, vokalas, mandolina, sitaras, Havajų gitara, bosinė gitara, bandža, pianinas, klavišiniai, būgnai, fleita, trimitas, saksofonas, Graikijos gitara, akordeonas |
| Aktyvumo metai | 1983 m. - dabar |
| Įrašų kompanija | Mercury Records |
| Susijusi veikla | Bon Jovi, Message,Dean Fasano |

**Richard Stephen Sambora** (g. 1959 m. liepos 11 d.) – amerikiečių muzikantas, dainų autorius, prodiuseris ir roko grupės Bon Jovi gitaristas. Taip pat žinomas kaip solo dainininkas, išleidęs du solinius albumus.

Ankstyvieji metai
-----------------

Sambora gimė 1959 m. liepos 11 d. išeivių iš Lenkijos šeimoje, užaugo Vudbridže, Naujajame Džersyje. Gitara groti pradėjo būdamas dvylikos metų amžiaus. Nuo pat jaunystės didžiausią įtaką Richie kūrybai turėjo bliuzo muzika ir šeštojo dešimtmečio rokenrolas. Svarbiausią poveikį jam padarė muzikantai Eric Clapton, Jimi Hendrix, Jeff Beck, Stevie Ray Vaughan, Johnny Winter, Jimmy Page bei Joe Perry. Taip pat Sambora buvo paveiktas klasikinės ispanų muzikos, šitaip jis pamilo ispaniškąsias gitaras. Kai kurios jo dainos tiesiogiai paveiktos klasikinės muzikos, viena jų – „The Answer".

Solo albumai
------------

1991 m. Richie Sambora išleido debiutinį solo albumą „Stranger in This Town". Šis albumas paveiktas bliuzo muzikos ir iš daugumos kritikų sulaukė palankių atsiliepimų. Dainoje „Mr. Bluesman" pagrindinę gitaros partiją atliko Eric Clapton, o Sambora pritarė akustine gitara. Pristatyti šiam albumui, muzikantas surengė trumpą koncerinį turą po Jungtines Valstijas. Šiuose koncertuose kartu grojo:

* Dave Amato – gitara
* Tony Levin – bosinė gitara
* Crystal Taliefero – mušamieji
* Tico Torres – būgnai
* David Bryan – klavišiniai

Tų pačių metų vasarą singlas „Ballad of Youth" išleistas Jungtinėje Karalystėje, tačiau ten didelio susidomėjimo nesulaukė.

1998 m. Sambora išleido antrąjį solo albumą „Undiscovered Soul", kurį prodiusavo Don Was. Pristatyti albumui, 1998 m. vasarą muzikantas surengė koncertinius turus Japonijoje, Australijoje ir Europoje.

Bon Jovi turų „Bounce", „Have a Nice Day" ir „Lost Highway" metu, Sambora gan dažnai atlikdavo pagrindines vokalo partijas dainose „I'll Be There For You" ir „These Days". Taip pat kai kurių grupės koncertų metu jis sudainuodavo dainą „Stranger In This Town" iš to paties pavadinimo debiutinio solo albumo. Viena iš šios dainos gyvų versijų 1994 m. išleista kartu su Bon Jovi singlu „Dry County".

Asmeninis gyvenimas
-------------------

1994 m. gruodžio 17 d. Paryžiuje Richie vedė amerikiečių aktorę Heather Locklear. 1997 m. spalio 4 d. jiems gimė dukra Ava Elizabeth. Pora išsiskyrė 2007 m.  netrukus po to, Sambora tėvas Adam’as mirė nuo plaučių vėžio.

2007 m. birželio 7 d. paskelbta, kad Richie įsirašė į reabilitacijos kliniką gydytis alkoholizmo. Dokumentiniame Bon Jovi filme „When We Were Beautiful", Sambora atvirai kalba apie priklausomybę nuo analgetikų. Už pagalbą ir paramą tuo sunkiu metu, muzikantas dėkingas šeimai ir grupės draugams.

Richie Sambora yra vienas iš amerikietiškojo futbolo komandos „Philadelphia Soul" savininkų.

Diskografija
------------

### Studijiniai albumai

| Metai | Albumas | Topai | Pardavimai |
| --- | --- | --- | --- |
| JAV | KAN | JAV | AUS | NL | VOK | AUT | SWI | ŠVE | FIN |
| 1991 | ***Stranger in This Town***
* Išleistas: 1991 m.
* Įrašų kompanija: Mercury Records
 | 36 | 42 | 20 | 44 | — | — | — | 15 | 31 | — | 
* JAV: 250,000+
 |
| 1998 | ***Undiscovered Soul***
* Išleistas: 1998 m. vasario 23 d.
* Įrašų kompanija: Mercury Records
 | 174 | — | 24 | 49 | 42 | 15 | 33 | 23 | 37 | 37 | 
* JAV: 50,000
 |
|
|

### Solo singlai

| Metai | Singlas | Pozicija topuose | Albumas |
| --- | --- | --- | --- |
| JAV | US Rock | KAN | AUS | JK | VOK |
| 1991 | *Ballad of Youth* | 63 | 13 | 67 | 25 | 59 | — | *Stranger in This Town* |
| *One Light Burning* | — | — | — | — | — | — |
| 1991 | *Stranger in this Town* | — | 38 | — | — | — | — |
| 1998 | *Hard Times Come Easy* | — | 39 | — | — | 37 | 74 | *Undiscovered Soul* |
| *In It for Love* | — | — | — | — | 58 | — |
| *Undiscovered Soul* | — | — | — | — | — | — |
| *Made in America* | — | — | — | — | — | — |
|
|

### Kiti įrašai

| Metai | Daina | Atlikėjas | Albumas |
| --- | --- | --- | --- |
| 1990 | *The Wind Cries Mary* | Richie Sambora | *The Adventures of Ford Fairlane - Original Soundtrack* |
| 2008 | *Baby (Rock Remix)* | LL Cool J su Richie Sambora | *Exit 13* |
|

### Su *Shark Frenzy*

* *Shark Frenzy* – 2004, Sanctuary Records

### Su *Message*

* Message – 1980, įrašų kompanija nežinoma
* Message – 1995, Long Island Records
* Lessons – 2000, Escape Music Records
* Message Live – 2006, Two Sun Songs

### Su Bon Jovi


|  |  |  |
| --- | --- | --- |
| **Studijiniai albumai*** *Bon Jovi* (1984)
* *7800° Fahrenheit* (1985)
* *Slippery When Wet* (1986)
* *New Jersey* (1988)
* *Keep the Faith* (1992)
* *These Days* (1995)
* *Crush* (2000)
* *Bounce* (2002)
* *Have a Nice Day* (2005)
* *Lost Highway* (2007)
* *The Circle* (2009)
 | **Kompiliacijos*** *Cross Road* (1994)
* *Tokyo Road: Best of Bon Jovi* (2001)
* *This Left Feels Right* (2003)

**Gyvo garso albumai*** *One Wild Night Live 1985–2001* (2001)

**Box Set albumai*** *100,000,000 Bon Jovi Fans Can't Be Wrong* (2004)
 |  |

Šaltiniai
---------

1. ↑  Falkenstein, Michelle. "Around the Scene, a Whirl of Change", *The New York Times*
2. ↑  Sambora playing the intro to his songs, 1995
3. ↑   *people.com*
4. ↑   *nydailynews.com*
5. ↑   *rollingstone.com*
6. ↑   *people.com*
7. ↑   Archyvuota kopija 2016-01-02 iš Wayback Machine projekto. *canada.com*
8. ↑  "Richie Sambora Seeks Treatment Archyvuota kopija 2009-04-13 iš Wayback Machine projekto.."
9. ↑   Archyvuota kopija 2009-01-16 iš Wayback Machine projekto.